CELEX: 62017TN0227
Language: sl
Date: 2017-04-19 00:00:00
Title: Zadeva T-227/17: Tožba, vložena 19. aprila 2017 – Falmouth University/Komisija

10.7.2017   
            
            
               SL
            
            
               Uradni list Evropske unije
            
            
               C 221/29
            
         Tožba, vložena 19. aprila 2017 – Falmouth University/Komisija
   (Zadeva T-227/17)
   (2017/C 221/42)
   Jezik postopka: angleščina
   
      Stranki
   
   
      Tožeča stranka: Falmouth University (Falmouth, Združeno kraljestvo) (zastopniki: V. Sloane, Barrister, F. Harmel, odvetnik in T. Kotsonis, Solicitor)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi nično odločbo, s katero je Evropska komisija glede programskega obdobja 2007–2013 Evropskega sklada za regionalni razvoj (ESRR) ugotovila, da je pri projektu „Enhancing the Creative Knowledge Base of Cornwall“ prišlo do napak in da se zahteva pavšalni finančni popravek v višini 25 %;
            
         
               —
            
            
               naloži Evropski komisiji plačilo svojih stroškov in stroškov, ki so nastali tožeči stranki.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: Komisija je napačno ugotovila, da so merila za izbor v nasprotju s členom 44(2) Direktive 2004/18/ES (1).
            
         
               2.
            
            
               Drugi tožbeni razlog: Komisija se je neupravičeno sklicevala na tri dodatne domnevne nepravilnosti.
            
         
               3.
            
            
               Tretji tožbeni razlog: Komisija je v vsakem primeru napačno ugotovila obstoj treh dodatnih domnevnih nepravilnosti.
            
         
               4.
            
            
               Četrti tožbeni razlog: Komisija je s tem, ko je določila finančni popravek v višini 25 %, očitno ravnala nerazumno in nesorazmerno.
            
         
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132).